Bayern Munchen nu a avut milă de codașa Mainz, pe care a învins-o cu scorul de 8-1 în runda cu numărul 25 din Bundesliga, iar golgheterul Harry Kane a ajuns la o bornă impresionantă.
Bayern Munchen – Mainz 8-1, în Bundesliga – Hat-trick pentru Harry Kane, care ajunge la 30 de goluri
Seria mai puțin reușită a campioanei Germaniei pare că s-a încheiat, după calificarea în sferturile de finală ale Champions League.
După 3-0 cu Lazio la mijlocul săptămânii, Bayern a surclasat-o pe Mainz, formație aflată pe locurile de retrogradare în Bundesliga.
Harry Kane a marcat din nou un hat-trick, ajungând la 30 de goluri în campionat în cele 25 de partide disputate.
Goretzka cu o dublă, Muller, Musiala și Gnabry au semnat celelalte reușite pentru bavarezi, în timp ce Mainz a punctat prin Amiri.
Rezultatul o apropie pe Bayern la șapte puncte de liderul Leverkusen, care are însă un meci mai puțin disputat.
Clasamentul din Bundesliga
1. Leverkusen – 64 puncte
2. Bayern – 57 p
3. Stuttgart – 53 p
4. RB Leipzig – 46 p
5. Dortmund – 44 p
6. Frankfurt – 37 p
...................................
16. Koln – 18 p
17. Mainz – 16 p
18. Darmstadt – 13 p